Sagaen har motiv med en ond stemor og de to forheksede jarlebarna Hörðr og hans søster. Hovedpersonen er Hjálmþér, en sønn av kong Inge i Manheimar, og hans stallbror, jarlesønnen Ölver. Hovedinteressen knytter seg til Hörðr, som i skikkelse av en trell tjener sin herre trofast, inntil han blir befridd for forhekselsen, samtidig som hans søster også blir det, og alt ender i fryd og gammen.